Publication: Magyar Közlöny
Issue: MK-1998-112 (Year: 1998, Number: 112)
Era: 1990-2004
Section: a 19/1998. (XII. 16.) HM rendelethez
Paragraph Index: 825

170. A Honvédség állománya a Magyar Köztársaság elnöke, a Kormány, a honvédelmi miniszter, továbbá a jogszabályban feljogosított más szerv által alapított kitüntetést, szolgálati jelet viselheti. A kitüntetések eredeti formában csak külön parancsra viselhetők! Külföldi kitüntetést csak az hordhat, aki erre engedélyt kapott. A kitüntetéseket szalagsávon a zubbony bal oldalán, belülről kifelé, több sorban, felülről lefelé haladva kell elhelyezni. Egy sorban négy kitüntetést kell viselni. A szalagsávot a zubbony felső zsebtakarójának felső része felett közvetlenül — annak szélével párhuzamosan — úgy kell felerősíteni, hogy a szalagsáv és a zseb középvonala egybeessen. Több sor esetén a felső sor (sorok) mindig négy szalagsávból álljon (álljanak). A négynél kevesebb szalagsávot az előbbiekben szabályozott módon alulra kell elhelyezni. Jelvények viselésének rendje

Source: https://magyarkozlony.hu/hivatalos-lapok/461febf3fa6b67002339ef6f63ab76a11e0e1eb7/dokumentumok/1793532f1ce5c0399bab19090c5556c677ae1fcd/letoltes